jkorsvik/nowiki_second_scrape_merged huggingface dataset:
Adam Nelson

Adam Nelson (født 7. juli 1975 i Atlanta, Georgia) er en amerikansk friidrettsutøver. 
Han vant gull i kulestøt under OL 2004 i Athen og VM 2005 i Helsingfors. Ukrainske Jurij Bilonoh vant konkurransen, men ble fratatt tittelen etter ny dopingtest foretatt i 2012. Opprinnelig sølvvinner, Adam Nelson tok dermed over tittelen.


== OL- og VM-medaljer ==
OL 2000 i Sydney – sølv
VM 2001 i Edmonton – sølv
VM 2003 i Paris – sølv
OL 2004 i Athen – gull
VM 2005 i Helsingfors – gull
VM 2007 i Osaka – sølv


== Referanser ==


== Eksterne lenker ==
(de) Adam Nelson – Munzinger Sportsarchiv 
(en) Adam Nelson – Olympics.com 
(en) Adam Nelson – Olympic.org 
(en) Adam Nelson – Olympedia 
(en) Adam Nelson – Sports-Reference (OL-resultater – arkivert) 
(en) Adam Nelson – USAs olympiske komité 
(en) Adam Nelson – World Athletics 
(en) Adam Nelson – Diamond League 
(en) Adam Nelson – USATF
Livio Berruti

Livio Berruti (født 19. mai 1939 i Torino) er en tidligere italiensk friidrettsutøver som deltok i de olympiske leker 1960 i Roma, 1964 i Tokyo og 1968 i Mexico by.
Berrutis største prestasjon var gullmedaljen på 200 meter under OL 1960 i Roma, foran Lester Carney fra USA og Abdoulaye Seye fra Frankrike. Han kom også til finalen på 200 meter under OL 1964 i Tokyo, der han ble beste europeer med tiden 20,8. Amerikaneren Henry Carr vant på tiden 20,3.


== OL-medaljer ==
1960  Roma -  Gull i friidrett, 200 meter    Italia


== Referanser ==


== Eksterne lenker ==
(de) Livio Berruti – Munzinger Sportsarchiv 
(en) Livio Berruti – Olympics.com 
(en) Livio Berruti – Olympic.org 
(en) Livio Berruti – Olympedia 
(en) Livio Berruti – Sports-Reference (OL-resultater – arkivert) 
(it) Livio Berruti – Italias olympiske komité 
(en) Livio Berruti – World Athletics 
(it) Livio Berruti – FIDAL 
(en) Livio Berruti – Track and Field Statistics
Christian Leberecht von Prøck

Christian Leberecht von Prøck (født 1718, død 4. september 1780) var generalguvernør i Dansk Vestindia og dansk amtmann.
Prøck ble utnevnt til kammerjunker i 1747 og konferanseråd i 1754. I 1755 ble han utnevnt til generalguvernør i Dansk Vestindia som den første etter den danske stats overtagelse av Vestindisk-guineisk Kompagni. I 1766 ble han erstattet av Peter Clausen og returnerte tilbake til Danmark hvor han i 1768 ble amtmann over Island og Færøyene. Året etter ble han amtmann for Københavns amt, men ble avsatt 2. mai 1771 på bakgrunn av manglende utførelse av kongelige resolusjoner.


== Referanser ==


== Eksterne lenker ==
(da) Dansk biografisk Lexikon om Christian Leberecht von Prøck
Black Dog

«Black Dog» er en sang av det britiske hardrockbandet Led Zeppelin og ble første gang utgitt på albumet Led Zeppelin IV i 1971. Sangen er skrevet av Robert Plant, Jimmy Page og John Paul Jones og er kjent for sitt gitar-riff.
Albumet solgte 22 millioner eksemplarer bare i USA. Til å begynne med var dette sangen som slo best an på albumet, men «Stairway To Heaven» ble etter hvert albumets mest kjente og spilte. «Black Dog» er også med på albumet How the West Was Won fra 2003. 
Navnet på låten har ingenting med teksten å gjøre. Opphavet til navnet skal være at det til stadighet var en svart labrador retriever i studio da gruppen spilte inn albumet.
Henry Carr

Henry Carr (født 27. november 1942 i Detroit, Michigan, død 29. mai 2015) var en amerikansk friidrettsutøver.
Carr var blant verdens raskeste sprintere på 1960-tallet. Han vant tre nasjonale titler, satte ny verdensrekord på 200 meter, 220 yards og på 4 x 440 yards. I 1963 satte han ny verdensrekord på 200 meter med 20,4 sekunder, og på 220 yards med 20,3 sekunder.
I 1964 presterte han enda bedre og satte ny verdensrekord på 220 yards med tiden 20,2. I 1963 og 1964 toppet han verdensstatistikken på 200 meter.
Under OL 1964 i Tokyo tok han gull på 200 meter foran landsmannen Otis Drayton og Ed Roberts fra Trinidad og Tobago. Han var også med på å vinne 4 x 400 m stafett, sammen med lagkameratene Ollan Cassell, Michael Larrabee og Ulis Williams, foran lagene fra Storbritannia og Trinidad og Tobago.
Etter tiden som aktiv idrettsutøver spilte han amerikansk fotball for New York Giants.


== OL-medaljer ==
1964  Tokyo -  Gull i friidrett, 200 meter  USA
1964  Tokyo -  Gull i friidrett, 4 x 100 m stafett  USA


== Referanser ==


== Eksterne lenker ==
(de) Henry Carr – Munzinger Sportsarchiv 
(en) Henry Carr – Olympedia 
(en) Henry Carr – Sports-Reference (OL-resultater – arkivert) 
(en) Henry Carr – Pro-Football-Reference.com 
(en) Henry Carr – World Athletics 
(en) Henry Carr – National Track & Field Hall of Fame 
(en) Henry Carr – Track and Field Statistics
Ogata Korin

Ogata Kōrin (尾形 光琳; født ca. 1657 i Kyoto, Japan, død 2. juni 1716) var en japansk tegner og maler. Han er også kjent for intarsia- og lakkarbeider, der han utvidet den tradisjonelle kunsten ved å ta i bruk nye materialer.


== Liv og virke ==


=== Bakgrunn ===
Han vokste opp som sønn av en rik kjøpmann som var kunstinteressert, og ifølge historien, var den som lærte ham grunntrekkene i kunsten. Korin studerte også under mesteren Soken Yamamoto, som soknet til Kanōskolen, Tsunenobu og Gukei Sumiyoshi. Han var også opptatt av sine forgjengere  Hon'ami Kōetsu and Tawaraya Sōtatsu.


=== Kunstner ===
Etter å ha blitt kunstnerisk fullbefaren, brøt han med den gjeldende tradisjonen, og utviklet sin egen karakteristiske stil både i tegningene og lakkdekorasjonene, som var den tids malerier. Hans stil beskrives som rett på-impresjonisme som uttrykkes med få streker og enkle. idealiserte former. Han overså dermed alle de gjeldende konvensjoner for hvordan ting skulle framstilles.
Lakkarbeidene har islett av hvite metaller og perlemor. Dette var radikalt, men ikke helt ukjent, siden forgjengeren Koyetsu hadde introdusert dette. 
Korin døde i en alder av 59 år. Hans fremste elever var Kagei Tatebayashi og Shiko Watanabe. 
At man i dag kjenner såpass godt til kunstneren skyldes imidlertid Sakai Hōitsu, som gjenopplivet hans stil, og utgav en kompilasjon av hundre av Kōrinss verker, Kōrin hyakka-zu. De gyldne bakgrunner på Gustav Klimts bilder tilskrives inpirasjon fra Ogata Kōrins verker.
Han klassifiseres som kunstner av Rinpa-skolen. Museum of Fine Arts i Boston har et skjermbrett som forestiller Matsushima, mens skjermen «Iriser» i Nezu Museum er klassifisert som japansk nasjonalklenodium.


== Referanser ==


== Kilder ==
Denne artikkelen inneholder materiale fra Encyclopædia Britannica Eleventh Edition article "Ogata Korin", en publikasjon som nå er offentlig eiendom.
Skibotn kraftverk

Skibotn kraftverk er et vannkraftverk i Skibotndalen i Storfjord kommune i Troms og Finnmark fylke.
Magasin for kraftverket er Rihpojavri som er oppdemmet og reguleres mellom 486 og 445 moh.
Det hentes også inn vann fra en rekke bekkeinntak og elvene Kvitlielva, Didnojohka og Norddalselva er regulert som følge av utbyggingen. Lavka kraftverk overfører også vann til verket. I tillegg hentes det vann fra innsjøen Gálggojávri.
Det er installert en vertikal francisturbin på 72 MW. Midlere årsproduksjon er på 371 GWh.
Eier og operatør er Troms Kraft Produksjon AS.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Troms Kraft Produksjon
Christian Dailly

Christian Edward Dailly (født 23. oktober 1973 i Dundee, Skottland) er en skotsk fotballspiller som har spilt for to skotske og fem engelske klubber. Han spiller nå for Portsmouth. 
Dailly har scoret 6 mål på 67 landskamper for Skottland.


== Referanser ==


== Eksterne lenker ==
(en) Christian Dailly – UEFA 
(en) Christian Dailly – Transfermarkt 
(en) Christian Dailly – national-football-teams.com 
(en) Christian Dailly – WorldFootball.net 
(en) Christian Dailly – Soccerbase.com 
(en) Christian Dailly – FootballDatabase.eu 
(en) Christian Dailly – Soccerway 
(en) Christian Dailly – EU-Football.info 
(en) Christian Dailly – FBref
Hastings Castle

Hastings Castle er en borgruin i Hastings i East Sussex i England. 
Den første borgen ble bygget i forbindelse med normannernes invasjon i 1066. Vilhelm av Normandie beordret før og rett etter invasjonen bygging av tre borganlegg: Pevensey Castle i september 1066, Hastings Castle rett før slaget ved Hastings og Dover Castle noen dager etter slaget. Hastings Castle ble først bygget som en motte-and-bailey. I 1070 beordret Vilhelm bygging av en ny borg i stein. Et kapell viet til jomfru Maria ble bygget samtidig. 
Greven av Eu kontrollerte borgen i det meste av den normanniske perioden, men Johan uten land beordret det ødelagt for at det ikke skulle bli tatt av dauphin Louis. I 1220 ble det gjenbefestet av Henrik III. 
I 1287 ble Englands sørkysten herjet av stormer i flere måneder, og de myke sandsteinsklippene gav etter. Store deler av klippen falt ut i havet og tok deler av borgen med seg. 
I 1339 og 1377 ble Hastings angrepet av franske styrker, og mange hus ble brent ned. Borgen ble ikke restaurert, og gjennom det neste århundret gled stadig mer ut i havet. I midten av det 16. århundre ble klostrene oppløst, og dermed var det ikke lenger noen kirkelig tilstedeværelse ved borgen. Pelhamslekten kjøpte eiendommen, og brukte den til jordbruk. Ruinene ble så overgrodd at man glemte hvor de befant seg. 
Under andre verdenskrig ble ruinene ytterligere skadet da Hastings ble bombet. Eiendommen ble så kjøpt av Hastings Corporation i 1951. Ruinene ble gravet frem og gjort til en turistattraksjon. 


== Litteratur ==
Plantagenet Somerset Fry: The David & Charles Book of Castles. David & Charles, 1980. ISBN 0-7153-7976-3
Lavka kraftverk

Lavka kraftverk (også kalt Lavkajohka kraftverk og Lavkajåkka kraftverk) er et vannkraftverk sør for Skibotndalen i Storfjord kommune i Troms og Finnmark fylke.
Kraftverket utnytter fallet mellom innsjøen Lavkajávri i sideelva Lávkajohka og driftstunnelen til Skibotn kraftverk.
Det er installert en vertikal francisturbin på 8,5 MW. Midlere årsproduksjon er på 25 GWh.
Fra vest overføres vann til inntaksmagasinet i Lavkajávri fra innsjøene Govdajávri og Čazajávri, samt fra et bekkeinntak i Sørdalen i Kitdalselvas nedbørfelt.
Kraftverket er eid av Troms Kraft Produksjon AS.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Troms Kraft Produksjon om Lavka
Okapi viltreservat

Okapi viltreservat er et verdensarvområde i Ituriregnskogen, nordøst i Den demokratiske republikken Kongo. Reservatet omfatter 14 000 km², noe som utgjør 20% av skogens areal. Reservatet er hjemstedet til 1/3 av verdens bestand av okapi.

Reservatet ligger i Kongoelvens dalføre, og ligger mellom 500 og 1000 moh. Det meste av vegetasjonen i reservatet er uberørt tropisk regnskog. I tillegg til å være hjemsted for mellom 3900–6350 av verdens i alt 10 000–20 000 okapi, har parken også bestand av andre truede arter: afrikansk skogselefant, 13 ulike arter av menneskeaper, foruten vanngenett (Osbornictis piscivora) og vannmoskusdyr (Hyemoschus aquaticus) som begge er endemiske for dette området. Endemiske fuglearter er de to vever-artene Ploceus flavipes og Ploceus aureonucha.
De seminomadiske jeger- og sankerkulturene ebe og mbuti lever i Ituriskogen. Siden 1990 har ulike jordbrukende bantugrupper bosatt seg i området, og utgjør med sitt svedjebruk en fare for naturverdiene. Avskoging som følge av dette har sammen med gruvevirksomhet, jakt og generell politisk ustabilitet ført til at parken i 1997 ble oppført på listen over truede verdensarvsteder.


== Eksterne lenker ==
Statsetaten l'Institut Congolais pour la Conservation de la Nature
UNEP World Conservation Monitoring Centre: faktaark
Blogs from the Rangers of the Okapi Wildlife Reserve
Gilman International Conservation
Öræfajökull

Öræfajökull er en isdekket vulkan som ligger sørøst på Island, og som glasialt er en sørlig utløper av Vatnajökull. Det er den største aktive vulkanen i landet. På den nordøstre eggen ligger Hvannadalshnúkur som er den høyeste fjelltoppen på Island. Geografisk sett er Öræfajökull å betrakte som en del av isbreen Vatnajökull, og området som er dekket av isbre ligger innenfor grensene til Skaftafell nasjonalpark.
Öræfajökull har hatt flere større utbrudd i historisk tid. I 1362 hadde vulkanen et eksplosivt VEI-5-utbrudd der ti km³ tefra bla kastet ut, og et jökulhlaup med en styrke av 100 000 - 250 000 m³ vann per sekund. Det meste av Litla-Hérað-distriktet ble vasket bort av flommen, og resten ble begravet i tefranedfall. Distriktet besto av fire prestegjeld med 400-500 innbyggere. Alle omkom eller ble fordrevet. 16 km av kystlinjen ble endret. Det tok mer enn 40 år før folk igjen slo seg ned i området som etterhvert ble kjent som Öræfi. Navnet betyr bokstavelig talt et område uten havn, men betyr i dag også ødeland på islandsk.Et utbrudd i august 1727 var mindre, selv om flommen 8. august tok livet av tre personer.


== Referanser ==


== Eksterne lenker ==
(en) Öræfajökull – kategori av bilder, video eller lyd på Commons 
(en) Öræfajökull – galleri av bilder, video eller lyd på Commons 
Öræfajökull – Informasjon og bilder fra VolcanoWorld (en)
Bilder fra Öræfajökull (is)
Nektarin

Nektarin (Prunus persica var. nucipersica) er en videreforedlet ferskensort. 
I motsetning til vanlig fersken, har nektarinen et glatt skall, noe som har medført at det har vært en feilaktig oppfatning av at nektarin er en krysning mellom fersken og plomme. 
Et ferskentre kan podes med nektaringrener, og også omvendt.  
Den første skriftlige omtalen av nektariner er fra England i 1616, men frukten har trolig vært dyrket på et tidligere tidspunkt i Asia.


== Se også ==
Fersken


== Eksterne lenker ==
(en) Nectarines – kategori av bilder, video eller lyd på Commons 
(en) Nectarine – galleri av bilder, video eller lyd på Commons
Água Boa

Água Boa kan vise til:

Água Boa (Minas Gerais) – en brasiliansk kommune i delstaten Minas Gerais
Água Boa (Mato Grosso) – en brasiliansk kommune i delstaten Mato Grosso
Altamira (andre betydninger)

Altamira kan vise til:

Altamira – en spansk grotte på verdensarvlisten
Altamira (Pará) – en brasiliansk kommune i delstaten Pará
Alvorada

Alvorada kan vise til:

Alvorada (Tocantins) – en brasiliansk kommune i delstaten Tocantins
Alvorada (Rio Grande do Sul) – en brasiliansk kommune i delstaten Rio Grande do Sul
Alvorada d'Oeste – en brasiliansk kommune i delstaten Rondônia
Alvorada de Minas – en brasiliansk kommune i delstaten Minas Gerais
Alvorada do Norte – en brasiliansk kommune i delstaten Goiás
Antônio Carlos

Antônio Carlos kan vise til:

Antônio Carlos (Minas Gerais) – en brasiliansk kommune i delstaten Minas Gerais
Antônio Carlos (Santa Catarina) – en brasiliansk kommune i delstaten Santa Catarina
Areia Branca

Areia Branca kan vise til:

Areia Branca (Rio Grande do Norte) – en brasiliansk kommune i delstaten Rio Grande do Norte
Areia Branca (Sergipe) – en brasiliansk kommune i delstaten Sergipe
Bandeirantes (andre betydninger)

Bandeirantes har flere betydninger:

Bandeirantes – brasilianske utforsker-ekspedisjoner fra kolonitiden.
Bandeirantes (Paraná) – en brasiliansk kommune i delstaten Paraná.
Bandeirantes (Mato Grosso do Sul) – en brasiliansk kommune i delstaten Mato Grosso do Sul.
Barracão

Barracão kan vise til:

Barracão (Paraná) – en brasiliansk kommune i delstaten Paraná
Barracão (Rio Grande do Sul) – en brasiliansk kommune i delstaten Rio Grande do Sul
Bom Jesus do Tocantins

Bom Jesus do Tocantins kan vise til:

Bom Jesus do Tocantins (Pará) – en brasiliansk kommune i delstaten Pará
Bom Jesus do Tocantins (Tocantins) – en brasiliansk kommune i delstaten Tocantins
Bonfim

Bonfim kan vise til:

Bonfim (Roraima) – en brasiliansk kommune i delstaten Roraima.
Bonfim (Minas Gerais) – en brasiliansk kommune i delstaten Minas Gerais.
Brejinho

Brejinho kan vise til:

Brejinho (Rio Grande do Norte) – en brasiliansk kommune i delstaten Rio Grande do Norte
Brejinho (Pernambuco) – en brasiliansk kommune i delstaten Pernambuco
Buritis

Buritis kan vise til:

Buritis (Rondônia) – en brasiliansk kommune i delstaten Rondônia
Buritis (Minas Gerais) – en brasiliansk kommune i delstaten Minas Gerais
Cachoeirinha

Cachoeirinha kan vise til:

Cachoeirinha (Tocantins) – en brasiliansk kommune i delstaten Tocantins
Cachoeirinha (Pernambuco) – en brasiliansk kommune i delstaten Pernambuco
Cachoeirinha (Rio Grande do Sul) – en brasiliansk kommune i delstaten Rio Grande do Sul
Cantagalo

Cantagalo kan vise til:

I Brasil:
Cantagalo (Minas Gerais) – en kommune i delstaten Minas Gerais
Cantagalo (Rio de Janeiro) – en kommune i delstaten Rio de Janeiro
Cantagalo (Paraná) – en kommune i delstaten ParanáI São Tomé og Príncipe:
Cantagalo (São Tomé og Príncipe) – et distrikt i São Tomé og Príncipe
Capanema

Capanema kan vise til:

Capanema (Pará) en brasiliansk kommune i delstaten Pará
Capanema (Paraná) – en brasiliansk kommune i delstaten Paraná
Caracol

Caracol kan vise til:

Caracol (Piauí) – en brasiliansk kommune i delstaten Piauí
Caracol (Mato Grosso do Sul) – en brasiliansk kommune i delstaten Mato Grosso do Sul
Caracol (Belize) – en mayaby i Belize
El Caracol (Ecatepec) – en spiralforma landskapsformasjon i Ecatepec kommune i Mexico
Caracol Televisión – et colombiansk fjernsynsselskap
Livinallongo del Col di Lana

Livinallongo del Col di Lana (ladinsk: Fodom) er en kommune i den italienske provinsen Belluno i regionen Veneto. Kommunen ligger på 1645 meters høyde i Dolomittene. Sammen med den lille nabokommunen Colle Santa Lucia utgjør Livinallongo dalen Fodom, som er overveiende ladinsktalende (ca. 90 %). Ladinsken har imidlertid ingen offisiell status i provinsen Belluno. Det er 1357 innbyggere (2013).Vintersportsstedet Arabba (ladinsk Rèba) er en av kommunens 17 «fraksjoner» (landsbyer).


== Geografi ==
Fodom er dalen til Cordevoles (ladinsk: Ru de Pordou) øvre løp og strekker seg oppover mot Sellamassivet i vest. Sydover drenerer den mot Piave. Dalen er omgitt av høye fjell på alle kanter. Dette er Marmolada (3343 moh.) i sør, Sella (3151 moh.) i vest og Fanesgruppen i nord. Rett nord for kommunens hovedlandsby Pieve di Livinallongo (ladinsk: La Plie) ligger fjelltoppen Col di Lana (2462 moh.), som kommunen siden 1933 er oppkalt etter på italiensk.
Over flere fjellpass er Livinallongo forbundet med de andre ladinskspråklige dalene:

Pordoipasset til Fascia (Trentino) i vest;
Campolongopasset til Val Badia (Syd-Tirol) i nord;
Falzaregopasset til Cortina d'Ampezzo i øst.


== Historie ==
Første gangen et sted i området nevnes i skriftlige kilder, var i 1027 som Buchenstein. Dalen hørte den gang til fyrstbispedømmet Brixen og dermed til Tirol og senere Østerrike. Mellom 1897 og 1900 bygde østerrikerne festningene La Corte, Ruaz og Tra i sassi (Val Parola) i området. Under første verdenskrig ble området evakuert og sterkt krigsskadet. Blant annet ble toppen av Col di Lana sprengt i 1916. Etter Saint-Germain-traktaten i 1919 kom området til Italia og ble i 1923 lagt til provinsen Belluno.
Den 28. og 29. oktober 2007 ble det gjennomført en folkeavstemning i Livinallongo, Colle Santa Lucia og Cortina d'Ampezzo om hvorvidt området skal tilbakeføres til Syd-Tirol. Flertallet av befolkningen stemte for en gjenforening med Sør-Tirol. I Livinallongo var valgdeltagelsen på 78 % med 86 % ja-stemmer. Før tilbakeføringen kan finne sted, må det italienske parlamentet, Trentino-Sør-Tirols regionalråd og Sør-Tirols provinsråd godkjenne søknaden.


== Referanser ==


== Eksterne lenker ==
Offisielt nettsted 
(en) Livinallongo del Col di Lana – kategori av bilder, video eller lyd på Commons 
(en) Livinallongo del Col di Lana – galleri av bilder, video eller lyd på Commons 
Arabba, turistinformasjon
Fodom

Fodom er et ladinsk geografisk navn på en trakt i Dolomittene. Det brukes på to måter:
Den ene bruken er om en ladinsktalende dal som nå ligger nordvest i den italienske provinsen Belluno i regionen Veneto, og som omfatter de to kommunene Livinallongo del Col di Lana og Colle Santa Lucia (på ladinsk: Col). Dette området var del av Tirol og dermed del av Østerrike frem til 1919.
Den andre bruken er om den ene av de to nevnte kommuner: Fodom er det ladinske navnet på kommunen Livinallongo del Col di Lana.
Engelske mil per time

Miles per hour eller engelske mil per time (forkortelse mph eller mi/h) er enhet for hastighet hvor referanseavstanden er en engelsk mil (mile) og referansetiden er en time (hour). De fleste land i verden baserer seg på kilometer per time for å angi fart i f.eks. biler, mens USA, Storbritannia, Myanmar og en del karibiske land fremdeles benytter miles per time. Enheten har historisk vært brukt i Australia, New Zealand, India og stater i Samveldet av nasjoner.


== Konverteringer ==
1 mph utgjør:

0,44704 m/s, SI-enhet
1,609344 km/t
ca. 0,868976 knop


=== Visualiseringer ===
35 mph= 56,3 km/t
40 mph= 64,4 km/t
45 mph= 72,4 km/t
50 mph= 80,5 km/t
55 mph= 88,5 km/t
60 mph= 96,6 km/t
65 mph= 104,6 km/t
70 mph= 112,7 km/t
75 mph= 120,7 km/t
80 mph= 128,7 km/t
85 mph= 136,8 km/t
90 mph= 144,8 km/t
95 mph= 152,9 km/t
100 mph= 160,9 km/t
125 mph= 201,2 km/t


== Bilder ==

		
		


== Se også ==
Meter per sekund
Kilometer per time


== Referanser ==
Oqaatsut

Oqaatsut (dansk: Rodebay) er en liten bygd i Avannaata kommune på vestkysten av Grønland. Den hadde 27 innbyggere i 2018. Oqaatsut ligger 18 km nord for Ilulissat.
Oqaatsut ligger på en halvøy, med utsikt mot Diskobuktens isfjell. Bygdens grønlandske navn, Oqaatsut betyr «Skarvene».


== Næringer ==
Næringsgrunnlaget her er fiske med langline av hellefisk, jakt på sel og hval og turisme. 
Firmaet Oqaatsuts industri handler med fisk og tørket torsk og hellefisk. Bygdens skole har typisk 4-6 elever, som undervises av en grønlandsk lærer. De har ingen skolebygning, så undervisningen finner sted i kirken. Barna går kun på skole her i bygden til og med 3. klasse, resten av skolegangen tar de på de større skolene i Ilulissat. Det er en liten butikk her, med dagligvarer, og bygden har fergeforbindelse til og fra Ilulissat to ganger i uken fra juni til november. 
Vannforsyningen kommer fra et avsaltingsanlegg. Dette anlegget benytter et omvendt osmosesystem til avsalting av havvannet. Vannet er gratis, men må hentes ved vannverket. De fleste innbyggerne foretrekker likevel å bruke smeltevann fra innlandsisen som drikkevann. Dette kan tappes fra kilder rett utenfor bygden, eller samles som is og smeltes i store beholdere.


== Historie ==
Nederlandske hvalfangere kalte stedet på 1600-tallet Roo Baj – den røde bukt. Hvalfangerne trakk hvalene i land på de flate klippene øst for bygden. De kokte tran både om bord i båtene og på landanlegg. På 1870-tallet bygde nederlenderne en hvalfangerstasjon ved den røde bukt. Etter at stasjonen ble nedlagt overtok Den Kongelige Grønlandske Handel forsyningen av bygden. 


== Turisme ==
Fra Ilulissat er det båtturer eller ca. 7 timers vandring langs kysten, som veksler mellom fjell og daler, til Oqaatsut. Om vinteren arrangeres det hundesledeture fra Ilulissat til bygden. Underveis passeres Bredebugt og kløften Ujuumiu.
I forbindelse med et prosjekt for bæredyktig turisme ble den gamle butikken, bøkkerverkstedet og pakkhuset i 1994 innrettet som vandrehjem, med plass til 25 gjester. Senere ble den siste gamle bygningen, lagerhuset H8 satt i stand og gjort om til restaurant med grønlandske spesialiteter, lagd av råvarer kjøpt hos bygdens fangstfolk og fiskere. Restauranten ble offisielt innviet i 1998.
Oqaatsut er blitt kåret som et prisbelønnet WWF pilotprosjekt om bæredyktig turisme og naturbevaring i Arktis; «Hånd i hånd i Arktis».


== Referanser ==